ยอดติดเชื้อไวรัสโคโรนา พุ่งเกิน 2 หมื่น ฮ่องกงพบผู้เสียชีวิตรายแรก 
ฮ่องกงพบผู้ติดเชื้อไวรัสโคโรนา เสียชีวิตรายแรกในฮ่องกง ขณะที่ยอดผู้เสียชีวิตจากไวรัสโคโรนาสายพันธุ์ใหม่เพิ่มเป็น 427 ราย ติดเชื้อเกิน 2 หมื่นคนแล้วสำนักข่าวซินหัว รายงานเมื่อ 4 ก.พ.63 โรงพยาบาลปริ๊นเซสส์ มาร์กาเร็ต (Princess Margaret Hospital) ตั้งอยู่ในเขตบริหารพิเศษฮ่องกงของจีน เปิดเผยการเสียชีวิตของผู้ป่วยชายวัย 39 ปี ที่ติดเชื้อไวรัสโคโรนาสายพันธุ์ใหม่ นับเป็นผู้ติดเชื้อที่เสียชีวิตรายแรกของฮ่องกงโฆษกประจำโรงพยาบาลปริ๊นเซสส์ มาร์กาเร็ต ระบุว่า ผู้ป่วยคนดังกล่าวเป็นชาวฮ่องกงที่มีโรคประจำตัว ได้รับการยืนยันผลเป็นผู้ติดเชื้อไวรัสโคโรนา รายที่ 13 ของฮ่องกง เมื่อวันที่ 31 ม.ค.63 โดยถูกคัดแยกและรักษาตัวที่โรงพยาบาล ก่อนเสียชีวิตในช่วงเช้าวันอังคารที่ 4 ก.พ. หลังอาการทรุดลงรายงานระบุว่า ชายผู้เสียชีวิตรายนี้อาศัยอยู่ในหว่องโป การ์เดน (Whampoa Garden) ย่านที่พักอาศัยส่วนบุคคลในเกาลูน มีประวัติโดยสารรถไฟความเร็วสูงจากฮ่องกงไปยังนครอู่ฮั่น มณฑลหูเป่ย เมื่อวันที่ 21 ม.ค. และจากนครฉางซา มณฑลหูหนาน กลับมาฮ่องกง เมื่อวันที่ 23 ม.ค.ผลการสอบสวนจากศูนย์การป้องกันสุขภาพ (CHP) ของฮ่องกงพบว่า เขาไม่เคยเดินทางไปที่สถานดูแลสุขภาพ ตลาดสด หรือตลาดอาหารทะเล และไม่เคยสัมผัสใกล้ชิดสัตว์ป่าในช่วงเชื้อไวรัสโคโรนาฟักตัวเลย โดยเขาเข้าพบแพทย์เมื่อวันที่ 31 ม.ค. หลังมีอาการไข้และปวดเนื้อปวดตัวส่วนบุคคลที่มีประวัติติดต่อใกล้ชิดกับผู้เสียชีวิตรายนี้ ประกอบด้วยแม่ ภรรยา ลูกสาว ลูกชาย และแม่บ้าน ซึ่งถูกส่งตัวไปยังศูนย์กักกันโรคเพื่อการสังเกตการณ์ทางการแพทย์ โดยมารดาของเขา วัย 72 ปี เป็นผู้ติดเชื้อไวรัสโคโรนาสายพันธุ์ใหม่ รายที่ 15 ของฮ่องกงด้านสำนักข่าวซีเอ็นเอ็นรายงาน ยอดผู้เสียชีวิตจากการติดเชื้อไวรัสโคโรนา เพิ่มเป็น 427 ราย และยืนยันผู้ติดเชื้อกว่า 20438 คน โดยผู้เสียชีวิตอยู่ในจีนแผ่นดินใหญ่ 425 ราย ติดเชื้อ 20438 คน ส่วนในต่างประเทศตอนนี้ พบผู้ติดเชื้อใน 23 ประเทศ และเขตบริหารพิเศษของจีน คือ ฮ่องกง และมาเก๊า รวมแล้ว 190 ราย อีกทั้งมีผู้เสียชีวิต 2 ราย ในฟิลิปปินส์ และฮ่องกง.
ฮ่องกงพบผู้ติดเชื้อไวรัสโคโรนา เสียชีวิตรายแรกในฮ่องกง ขณะที่ยอดผู้เสียชีวิตจากไวรัสโคโรนาสายพันธุ์ใหม่เพิ่มเป็น 427 ราย ติดเชื้อเกิน 2 หมื่นคน
ไวรัสโคโรน่า,ไวรัสโคโรน่า 2019,ไวรัสโคโรนาสายพันธุ์ใหม่,โคโรน่าไวรัส,ไวรัสอู่ฮั่น/,ไฮไลต์ไวรัสโคโรน่า